Disse flåteangrepene førte videre til at den danske kongen Valdemar II og erkebiskopen Andreas Sunonis ledet et angrep på Øsel i 1206, og gjorde krav på Estland, med støtte fra Paven. Den egentlige overtagelsen av Estland fant sted i 1219, hvor den danske flåten gjennomførte et større angrep på de viktigste havnene i Estland, og beseiret det estiske styret i slaget ved Lyndanisse. Dette førte til at Nordre Estland ble lagt under dansk styre helt frem til 1343 hvor et estisk opprør førte til at området ble tatt over av Den tyske orden tre år senere.